Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: 1999. évi XLIII. törvényt és a végrehajtásáról szóló rendelkezéseket a gyakorlatban alkalmazni,
Paragraph Index: 499

4. A temetkezési szolgáltatás szakmai ismereteinek alkalmazása A temetkezési szolgáltató a temetkezési szolgáltatásra vonatkozó jogszabályok alapján végzi feladatát. Önállóan gondoskodik — a hatályos jogszabályoknak megfelelõen — a teljes körû temetkezési szolgáltatás megszervezésérõl, lebonyolításáról, manuális elvégzésérõl, az adminisztratív teendõk és okmányozás ellátásáról, a nyilvántartások vezetésérõl. Menedzseli a szolgáltatást, ellenõrzi a technológiai és ügyviteli folyamatokat. Ennek során: — elvégzi az ügyfélfogadással és a temetésfelvétellel kapcsolatos gyakorlati teendõket, — ellátja a temetésrendezõ és szervezõi feladatokat, — elvégzi a halottak belföldi és nemzetközi szállításának, átvételének, átadásának gyakorlati feladatait, — elvégzi az elhunyt és a kellékek ravatalozásra való elõkészítését, és elkészíti a ravatalt, — közremûködik a hagyományos földbe temetés végrehajtásában, — lebonyolítja a hamvasztásos temetést, — elvégzi az urna elhelyezésének, a hamvak kiadásának, szórásának gyakorlati feladatait, — közremûködik az exhumálásban, a rátemetés elvégzésében, — ellátja a rendkívüli halálesetekkel kapcsolatos szolgálatot, — kivitelezi a temetkezési emlékhelyen végzendõ szolgáltatásokat, — elvégzi az alapkellékek feliratozását, díszítését, — közremûködik a kertészeti díszítések, a kegyeleti koszorú elkészítésében.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes